Brida ajmofilo

La Brida ajmofilo (Aimophila mystacalis) estas specio de birdoj de la familio de Emberizedoj kaj genro de Ajmofiloj, kiu enhavas speciojn kun rimarkindaj kapobildoj.

Ĝi estas endemia de Meksiko. Ties natura vivejo estas subtropikaj aŭ tropikaj altaltitudaj arbustaroj. Ĝi loĝas en zonoj abundaj je arbustoj aŭ kaktoj. Ĝi distribuiĝas oriente de la Neĝmontaro el la orienta parto de la Meksikŝtato ĝis Verakruco, kaj ankaŭ en la valoj de la sudo de Pŭeblo kaj en la Miksteka Montaro.

Plenkreskulo estas 15 cm longa. La kapobildo estas ties karaktero distinga: majoritato de la kapo estas malhelgriza, kun nigra gorĝo kaj po unu blanka strio ambaŭflanke, kvazaŭ "mustaĉaj". En la frunto estas nigra makulo kaj en brido estas blanka makulo. Ĝi havas ankaŭ blanka nekompleta okulringo. Krome estas malhelaj strioj kaj krona kaj traokula kaj inter tiuj bone markata hela superokula strio. La resto de la korpo estas ruĝecbruna al brunecgriza en dorso, kun nigra strieco en supra dorso, kaj helgriza en subaj partoj ventraj iom ruĝecbruna en suba ventro. Maskloj kaj inoj estas similaj, sed nematuruloj havas striecon en ventro.

 Notoj 

 Referencoj 
 Roger Tory Peterson kaj Edward L. Chalif. 2008. Aves de México. Guía de campo. Editorial Diana, México. ISBN 978-968-13-3207-5
 Sada, A.M.; Phillips, R., y Ramos, M.A. 1984. Nombres en castellano para las aves mexicanas. Publicación de Divulgación No. 17. Instituto Nacional de Investigaciones sobre Recursos Bióticos. México. Citita de Peterson kaj Chalif (2008).
 [http://www.iucnredlist.org/details/149716/0 Aimophila mystacalis, Ruĝa Listo de IUCN, konsultita la 12-a de septembro de 2009, IUCN, en angla.
 BirdLife International 2004. Aimophila mystacalis. 2006 IUCN Ruĝa Listo de Minacataj Specioj. Konsultita la 25-an de julio 2007.

 Vidu ankaŭ 
 Tehuakan-vala kserofitaro

Kategorio:Paseroformaj
Kategorio:Emberizedoj
Kategorio:Neotropisa faŭno
Kategorio:Birdoj de Ameriko